72 HOSEBONDEKIE 



greyn. E ki ne veut issi si metre vn leal homme 

 en ki il se affie outre la baterie de la graunge. E bon est 

 ke celuy ke est outre la baterie metre en la taile le issue 

 de chescune meye & de la graunge par sei pur ver de quants 

 de quarters chescune meye respount par sei. E si li ad 

 tas de hors si le face mesurer par rode & par pee la leaure 

 & la lungure & la hautor quant il le fra batre & taile 

 chescun tas par sei. E done purra il sauer ausibien de 

 chescune meye de la graunge com de chescun tas dehors 

 la response & le issue mes ke les tas seient chescun an de 

 vne mesure de leaure & de lungure & de hautor. E si il 

 veut vendre sun ble en gres si poet il le myeuz sauer com- 

 bien chescun tas deit valer sulom le marche du ble. E tot 

 vende il le ble en gres bon est ke il taile & ke il veie le 

 issue de chescune meye & de chescun tas kar com plus 

 souent esprouera plus certeyn serra del issue & de la re- 

 spounse pur ceo ke les blez ne respounent pas chescun 

 an ouelement. E prenge garde celuy ke est outre la 

 baterie de ble ke si il bate nul viel ble entre le nouel ke 

 il batre & taile le viel tot par luy e ke le prouost re- 

 spoyngne en sun roule del vente de ble tot par luy pur 

 ver le issue de chescune annee si il respount a sun semail. 

 E si vos fetes brez il vos deit toziors respondre de ix 

 quarters le x 1 a tot le meyns & si est ceo mout petite 

 response mes horn le met a ceo pur ceo ke horn purra 

 fere le ble trop germir pur fere vn graunt respouns del 

 auantage par vnt le brez vaudreit mout le meyns & le 

 meyns respoundreit de ceruoyse. 



Response de la daerie e coment la dae deit respondre 

 del menu estor de la cort & de lur issue. 



E vos deuet auer en chescun lu ou daerie est homme 

 ou femme pur garder le menu estor de leinz cum auant 

 est dit. E si il est homme si deit il fere toutes choses 

 cum vne femme ifust e deit prendre a xvi semeyngnes le 



1 dime. 



